ང་ཚོས་ད་ལྟ་ཁྱེད་ཚོའི་བཀའ་དྲིན་གསོབ་ཐབས་མི་འདུག་སྟེ།མ་འོངས་པར་བོད་རང་དབང་ཐོབ་སྟེ་གཞིས་བྱེས་མཉམ་འཛོམས་ཀྱི་དུས་སྐབས་སུ།བོད་ས་མཐོ་བས་དབུགས་མ་འདང་བའི་དཀའ་ངལ་མ་བྱུང་ན་ཁྱེད་ཚོ་ལྷ་སར་ཡོང༌།སྟོད་གངས་རིན་པོ་ཆེ་སོགས་མཇལ་བར་ཕྱིན།བོད་ནང་ཁུལ་དུ་འགྲོ་སོང་གཏོང་མི་དགོས་པའི་དམིགས་བསལ་འབུལ་གྱི་ཡིན།ཁྱེད་ཚོར་ཆ་བཞག་ན་མི་ཚེ་དར་མའི་དུས་ཚོད་བོད་པའི་སྤྱི་ཚོགས་ནང་བསྡད་པ་རེད།ད་ཆ་ང་ཚོ་ག་ལེ་ག་ལེར་རྒས་ཤིང་འཁོགས་པའི་མི་ཆགས་ཀྱི་རེད།ང་ཚོ་ཕན་ཚུན་དམིགས་བསལ་གྱི་འབྲེལ་བ་ཆགས་པ་དེ་རྩ་བ་ཆེན་པོ་རེད།ང་ཚོ་བོད་པའི་གཤིས་ཀར་ཕན་ཚུན་གྲོགས་པོ་ཞིག་ཆགས་ཚར་བའི་རྗེས་ལ་གྲོགས་པོའི་འདུ་ཤེས་མ་དོར་བ་བྱ་རྒྱུ་ང་ཚོས་གལ་ཆེན་པོར་བརྩི་གི་ཡོད་པར་བརྟེན།ཁྱེད་ཚོའི་བཀའ་དྲིན་ང་ཚོས་དུས་ནམ་ཡང་བརྗེད་ཀྱི་མ་རེད།ཐུགས་རྗེ་ཆེ་ཞུ་གི་ཡིན།